TMB อวดกำไรปี 63 โต 40% ทะลุ 1.01 หมื่นลบ. รับรายได้โตเด่น
TMB อวดกำไรปี 63 โต 40% ทะลุ 1.01 หมื่นลบ. จากช่วงเดียวกันเมื่อปีก่อนมีกำไร 7.22 พันลบ. รับรายได้โตเด่น
20 ม.ค. 2564

 ธนาคารทหารไทย จำกัด (มหาชน) หรือ TMB รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เนื่องจากมีรายได้ดอกเบี้ยสุทธิจำนวน 53,805 ล้านบาท เพิ่มขึ้น 100.3% จากช่วงเดียวกันของปีก่อน ขณะเดียวกัน ส่วนต่างรายได้ดอกเบี้ย (NIM) ปรับตัวดีขึ้นอยู่ที่ 3% จาก 2.81% จากช่วงเดียวกันเมื่อปีก่อน หากไม่รวมผลกระทบการปันส่วนราคาซื้อหลังจากการรวมกิจการของธนาคารธนชาต (PPA) NIM ปี 2563 อยู่ที่ 3% โดย NIM ปรับตัวดีขึ้นมีปัจจัยหลักมาจากอัตราผลตอบแทนจากสินทรัพย์ที่ก่อให้เกิดรายได้เพิ่มขึ้นจากการรวมกิจการกับธนาคารธนชาตและการปรับโครงสร้างงบดุลให้มีความเหมาะสม
นอกจากนี้ รายได้ที่มิใช่ดอกเบี้ยปี 2563 เพิ่มขึ้น 15.7% จากช่วงเดียวกันของปีก่อน อยู่ที่ 14,986 ล้านบาท จาก 12,956 ล้านบาท ช่วงเดียวกันของปีก่อน โดยปัจจัยหลักมาจากการขยายตัวของรายได้ค่าธรรมเนียมและบริการสุทธิ